Oberursel U.I

Oberursel U.I buvo Pirmojo pasaulinio karo pradžioje Vokietijoje gamintas atmosferinis aviacinis rotacinis variklis, naudotas daugumoje pradinio karo etapo vokiškų naikintuvų.

Oberursel U.I buvo 9 cilindrų oru aušinamas variklis, pagal iki karo pradžios įsigytą licenciją gaminta prancūziško Gnome Delta kopija.von Gersdorff, Kyrill , Grasmann, Kurt. Flugmotoren und Strahltriebwerke, Bernard & Graefe Verlag, 1981 Oberursel U.I buvo 16,3 litro darbinio tūrio variklis, (cilindro skersmuo 124 mm × eiga 150 mm), kurio suspaudimo laipsnis siekė 3,70:1, jūros lygyje išvystydavo 75 kW (100 AG) galią esant 1200 aps.min.Angle, Glenn D. (1921). Airplane Engine Encyclopedia. Dayton, Ohio: THE OTTERBEIN PRESS. Kilimui ir avarinėse situacijose variklio apsukas buvo galima padidinti iki 1314 aps./min.van der Zalm, B, Performance calculations for the Oberursel U.I WWI rotary engine, Aircraft investigation info

Apskaičiuotosios kuro sąnaudos siekė:

 dirbant laisva eiga optimaliu mišiniu jūros lygyje: 499 g/kWh 
 dirbant kreiseriniu režimu jūros lygyje: 515 g/kWh 
 dirbant kreiseriniu režimu 1800 m. aukštyje esant riebiam mišiniui: 569 g/kWh 
 jūros lygyje, naudojant optimalų mišinį ir esant 1200 aps./min.: 601 g/kWh.

Apskaičiuotosios tepalo (ricino) sąnaudos dirbant optimaliu režimu sudarė 85 g/kWh

Viso buvo pagaminti 1009 Oberusel U.I varikliai.Engels, Achim Sven, Die Umlaufmotoren der MOTORENFABRIK OBERURSEL A.G." (1996, CD)

Įdomi aplinkybė – Prancūzijos įmonės „Gnome et Rhône“ (broliai Seguin), variklis „Gnome“, rėmėsi dar 1900 m. įmonėje „Motorenfabrik Oberursel“ sukurtu varikliu „Gnom“.„Motorenfabrik Oberursel, Yesterday and Today“.  Rolls-Royce Deutschland Ltd & Co KG. 2008.

Literatūroje kartais pasitaiko britų istoriko A.R. Weyl knygoje "Fokker, The Creative Years" pateikta klaidinga informacija, kad Švedijos įmonė "Thulin", apieidama sankcijas, pagamino apie 200 Vokietijai skirtų šio tipo variklių.Weyl, A.R. "Fokker, The Creative Years", Conway Maritime Press; Reprint edition (January 1, 1987), ISSBN 978-0851778174Moteurs de légende : Le Rhône, hydroretro.net Šį teiginį vėliau paneigė tokie aviacijos istorikai kaip P.M. Grosz ir Jesse Thompson.

 Literatūra 

 (EN) Angle, Glenn D. (1921). Airplane Engine Encyclopedia. Dayton, Ohio: THE OTTERBEIN PRESS.
 (DE) Engels, Achim Sven, Die Umlaufmotoren der MOTORENFABRIK OBERURSEL A.G." (1996, CD)
 (DE) Huth, Fritz, Motoren für Flugzeuge und Luftschiffe, R. C. Schmidt & Company, 1920
 (DE) von Gersdorff, Kyrill , Grasmann, Kurt. Flugmotoren und Strahltriebwerke, Bernard & Graefe Verlag, 1981, ISBN 3-7637-5272-2
 (EN) „Motorenfabrik Oberursel, Yesterday and Today“.  Rolls-Royce Deutschland Ltd & Co KG. 2008.
 (FR) Moteurs de légende : Le Rhône, hydroretro.net
 (EN) Weyl , A.R. "Fokker, The Creative Years", Conway Maritime Press; Reprint edition (January 1, 1987), ISSBN 978-0851778174
 (EN) van der Zalm, B, Performance calculations for the Oberursel U.I WWI rotary engine, Aircraft investigation info

 Išnašos 

Kategorija:Aviaciniai varikliai